Natürlich simmer nöd da ane cho zum nur ume hangä. Euses ziil isch gsi, dass mer chli hend chöne hälfä, bi sache wo halt au mir bürogumis chönd. De dani de techniker vom spital das heisst wenn stomusfall isch gat mer zu ihm. (das isch momentan öpä all zwei täg de fall oder meh) wemmer kei wasser me hät gat mer au zu ihm und wemmer suscht öpis brucht au. Das isch eigentlich genau srichtige gsi für eus. Will mitere bohrmaschine umgah chömer au na. Vielicht nöd so prezis wie eine wo  idä schwiiz nüt anders macht aber für afrika langets;-) Ja i dene zwei wuche wommer ez da sind hemmer en huufe erfahrige chöne mache. Zum bischbil wies isch zum mit dene lüüt vo da zemme z schaffe. Es gat halt nie so speditiv vorwerts wie didä schwiiz will mer halt hüfig muen uf sache wartä. Denn heissts halt anehöcklä und es soda trinkä. Oder denn muemer uf material warte, wenns kei strom het, bis de ganerator lauft undso witer.